Roger Marshall

Roger Wayne Marshall (født 9. august 1960 i El Dorado i Kansas) er en amerikansk politiker og lege som har representert Kansas i USAs senat siden 2021. Han er medlem av Det republikanske parti og representerte Kansas’ 1. kongressdistrikt, et ruralt distrikt som dekker store områder nord og vest i delstaten, i Representanenes hus mellom 2017 og 2021.
Marshall, en fødselslege, ble først valgt inn i kongressen i 2016 da han slo den sittende republikaneren Tim Huelskamp i republikanernes primærvalg for Kansas' 1 distrikt. Den 7. september 2019 annonserte han at hun skulle stille i senatorvalget i 2020; han var ute etter setet som stod tomt etter Pat Roberts. Marshall vant republikanernes primærvalg 4. august og valget 3. november med en seier over demokraten Barbara Bollier. Marshall ble tatt i ed 3. januar 2021.
Den 6. januar 2021 var Marshall en av republikanerne ledet av Josh Hawley og Ted Cruz som protesterte mot valgmannsstemmene fra Pennsylvania og Arizona. Begge protestene ble kraftig nedstemt i senatet, henholdsvis 92–7 og 93–6.


== Tidlig liv og utdannelse ==
Marshall ble født i El Dorado i Kansas. Han gikk på Butler Community College før han gikk på Kansas State University hvor han fikk en bachelorgrad i biokjemi. Han ble utdannet som lege på University of Kansas. Han gikk turnus som fødselslege og gynekolog på Bayfront Medical Center i St. Petersburg i Florida.Marshall har vært styreleder for Great Bend Regional Hospital og visepresident i Farmers Bank and Trust, og har også vært en distriktsguvernør i Rotary International. Han var også i United States Army Reserve i syv år, hvor han ble kaptein.


== Representantenes hus ==


=== Valget i 2016 ===

Marshall stilte til valg til Representantenes hus mot sittende Tim Huelskamp i republikanernes primærvalg i Kansas’ 1. kongressdistrikt. Han fikk støtte fra flere jordbruksgrupper i Kansas som var irritert over at Huelskamp hadde mistet sin plass på jordbrukskomiteen, den første gangen på et århundre at ingen fra Kansas satt i komiteen. I primærvalget hadde Huelskamp en reklamekampanje hvor Marshall ble kritisert for en konfrontasjon med en nabo i 2008 i forbindelse med uenigheter om eiendomsgrenser; naboen ringte politiet og anklaget Marshall for å ha forsøkt å kjøre over ham med et kjøretøy. Marshall endte opp med en no contest for uforsvarlig kjøring og inngikk forlik i søksmålet med naboen.Den 2. august slo Marshall Huelskamp i republikanernes primærvalg med 56 % av stemmene mot Huelskamps 44 %. Ingen demokrater stilte til valg i distriktet, som lente kraftig mot republikanerne.Marshall vant også valget overlegent over den partiløse Alan LaPolice og libertarianeren Kerry Burt med 65,9 % av stemmene.
Marshall fikk støtte fra United States Chamber of Commerce, Kansas Livestock Association, National Association of Wheat Growers og Kansas Farm Bureau, en partner av American Farm Bureau Federation.Marshall representerte et distrik som lenge hadde hatt kallenavnet «the Big First» fordi det dekket hele eller deler av 63 fylker i sentrale og vestlige Kansas, over halvparten av delstatens landmasse. Det var det syvende største distriktet i landet som ikke dekket en hel delstat.


=== Mandatsperiode ===
Marshall ble tatt i ed 3. januar 2017.Den 23. oktober 2019 var Marshall en del av en gruppe besteående av 15–30 republikanere i Representanenes hus, ledet av Matt Gaetz, som trengte seg inn under dagens høring av House Intelligence Committee. De republikanske og demokratiske medlemmene i komiteen var i et møte i et Sensitive Compartmented Information Facility (SCIF) for å høre vitnemål fra Deputy Assistant Secretary of Defense Laura Cooper i sammenheng med riksrettssaken mot Donald Trump. Marshall beskrev riksrettssaken som en «sham» og sa at «the people of Kansas are sick and tired of these impeachment hearings.»


== USAs senat ==


=== Valg ===


==== 2020 ====

I september 2019 annonserte Marshall at han skulle si fra seg setet i Representanenes hus for å stille i senatorvalget for setet som kom til å stå tomt etter Pat Roberts. I republikanernes primærvalg stilte Marshall mot Kris Kobach, en polariserende tidligere Kansas Secretary of State og alliert av Donald Trump som var kjent for å ha høyreekstreme meninger. Republikanernes ledere i senatet, som var bekymret for at Kobachs nominasjon kunne sette republikanernes majoritet i senatet i fare, oppfordret Trump til å offisielt støtte Marshall; Trump gjorde ikke det. U.S. Chamber of Commerce, Kansas Farm Bureau og flere abortmotstanderorganisasjoner støttet Marshall. National Republican Senatorial Committee startet et stort prosjekt for å nå ut til velgere («Operation Scorched Prairie») på vegne av Marshall som tok kontakt med 2,3 millioner forskjellige velgere via tekstmeldinger og robocalls i løpet av ukene før valget.Motstanderne i valget og andre grupper (super PACs) brukte millioner av dollar i angrepsreklamer; det var forventet at primærvalget skulle være knapt, men Marshall vant med en margin på 14,2 % med 40,3 % av stemmene, selv om kandidatene på andre (Kobach) og tredje plass (Bob Hamilton) kombinert hadde mer stemmer. Marshall vant alle fylkene utenom ett vest for Emporia. I Sedgwick County, hvor Wichita ligger, slo han Kobach 47 % mot 26 %. Han tapte også i Wyandotte County, hvor Kansas City ligger, og i de fleste fylkene i østlige Kansas. Marshall møtte og slo den demokratiske delstatssenatoren Barbara Bollier i valget.


=== Mandatsperiode ===


==== Tellingen av valgmannsstemmene og stormingen av kongressen i 2021 ====
Marshall protesterte resultatene av presidentvalget i 2020 og påstod at i «several states» «governors, secretaries of states and activist courts» hadde overtatt lovgivende forsamlinger for å innføre nye valglover. Han annonserte derfor at han kom til å protestere opptellingen av valgmannstemmene i 2021 den 6. januar 2021. Han kom også til å be om en valgkommisjon som skulle etterforske «the integrity of the ballot, to hold states accountable to the time proven constitutional system of the Electoral College.»Marshall deltok i opptellingen av valgmannsstemmene da Trump-supportere stormet kongressen. Han skyldte på «the rioters, vandals, and trespassers» for å ha ødelagt for «any chance we had for peaceful discussion and debate on restoring and ensuring confidence in this and all future elections.» Han oppfordret også til at alle som deltok skulle bli «prosecuted to the fullest extent.»Etter at kongressen var sikret returnerte Marshall til senatet for å fortsette opptellingen. Marshall støttet innvendingene mot valgmannsstemmene fra Arizona og Pennsylvania. Senatet stemte ned innvendingene henholdsvis 93–6 og 92–7. Han sa at hans avgjørelse kom «from my heart.» Etterpå anerkjente han for første gang at Joe Biden kom til å være landets president.Som et resultat av at han nektet å godkjenne opptellingen søkte Kansas Democratic Party om at han ble kastet ut fra kongressen for å ikke ha «execute [his] oath of office to support and defend the United States Constitution». I tillegg skrev redaksjonen i McPherson Sentinel at Marshall «should be ashamed» over sin avgjørelse for å støtte bunnløse anklager om valgfusk og for å ha forsøkt å endre valgresultatet.Den 28. mai 2021 stemte Marshall mot opprettelsen av en uavhengig kommisjon for å etterforske angrepet på kongressen.


== Politiske posisjoner ==
Marshall stemte i samsvar med Trump i 98 % av tilfeller.


=== Abort ===
Marshall er en abortmotstander, inkludert i sammenheng med voldtekt eller incest. I 2020 oppfordret han til opphevelsen av Roe v. Wade, høyesterettsavgjørelsen som kjente at ulovliggjøring av abort var grunnlovsstridig.


=== Cannabis ===
I 2017 sa Marshall følgende om medisinsk cannabis: «I'm not convinced that it's medically proven and a good idea... I think there's a path there, but I just haven't seen enough scientific data to say it's a good thing.»


=== Koronaviruspandemien ===
I løpet av koronaviruspandemien har Marshall fremmet konspirasjonsteorier som feilaktig påstår at antall dødsfall fra koronaviruset som Centers for Disease Control and Prevention la frem var høyere enn i virkeligheten. Facebook fjernet Marshalls innlegg fra plattformen for brudd på en regel mot «harmful misinformation». Marshall beskrev at Facebook fjernet hans feilinformasjon som «corporate censorship».Marshall stiller ikke spørsmål ved hvorvidt munnbind kan hindre spredningen av viruset, men er mot munnbindmandater. Han har deltatt i innendørs valgkamparrangementer uten munnbind, med publikum som hverken bruker munnbind eller holdt avstand.Under pandemien promoterte Marshall bruken av hydroxychloroquine, en medisin mot malaria som Trump promoterte, til tross for at det ikke var bevist at medisinen var effektiv mot viruset og offentlige advarsler mot bruk av medisinen utenom i sammenheng med forskning eller på sykehus. Han sa at han selv hadde brukt medisinen for å beskytte seg mot viruset.


=== Miljø ===
Marshall tror ikke på det vitenskapelige beviset for klimaendringer og har sagt, «I'm not sure that there is even climate change.» Han har kritisert Environmental Protection Agency og støtter en redusering i etatens autoritet. Marshall støtter føderale standarder for fornybart drivstoff som krever at etanol blandes med bensin. Han støttet Trumps avgjørelse om å trekke USA ut av Parisavtalen.


=== LHBT-rettigheter ===
Marshall har sagt at han er mot å tillate transkvinner å delta i kvinneidrett. I 2021 sa han at Joe Bidens Executive Order 13988 «shows no common sense and will bring about the destruction of women's sports».


=== Hatkriminalitet ===
Marshall var en av seks republikanske senatorer som stemte mot en utvidelse av the COVID-19 Hate Crimes Act som ville gjort det mulig for det amerikanske justisdepartementet å gjennomgå hatkriminalitet relatert til COVID-19 og etablere en database på nett.


=== Helsevesen ===
Marshall støtter opphevelsen av Patient Protection and Affordable Care Act (Obamacare). Han stemte for the American Health Care Act of 2017 som ville ha opphevet og erstattet ACA. I valgkampen i 2020 fortsatte han å kjempe for å oppheve og erstatte ACA.Marshall er mot en utvidelse av Medicaid i Kansas. Han har sagt at han «measures success in how many people can afford to leave the Medicaid program and enter the private insurance market.» I et intervju i 2017 forklarte Marshall sin motstand mot en utvidelse av Medicaid at noen «just don't want health care.» Kommentaren hans førte til kritikk; Marshall sa at det ble tatt ut av kontekst og viste til sitt arbeide som doktor på en familieklinikk som han sa at var den eneste klinikken i området som aksepterte Medicaid.


=== Økonomi ===
Marshall, som representerer et ruralt distrikt, støtter subsidiering av gårdsbruk som føderal avlingsskadeserstatning. Støtten for subsidier førte til at han i 2016 fikk støtte fra Kansas Farm Bureau i republikanernes primærvalg.I desember 2017 stemte Marshall for the Tax Cuts and Jobs Act of 2017.


=== Utenrikspolitikk ===
Da han var i Representantenes hus var Marshall en av 60 republikanere som stemte mot å fordømme Trumps avgjørelse om å trekke tropper ut av Syria.


=== Innvandring ===
Marshall støttet Trumps Executive Order 13769 som hindret borgere fra syv muslimske land inngang til USA. Han støtter en immigrasjonslov med en mulighet for papirløse å bli amerikanske borgere.Marshall har vært kritisk mot grenseproblemer mellom USA og Mexico under Joe Biden.


=== Texas v. Pennsylvania ===
I desember 2020 var Marshall en av 126 republikanere i Representantenes hus som signerte et amicus brief til støtte for Texas v. Pennsylvania, et søksmål i USAs høyesterett som bestred resultatene av presidentvalget i 2020 hvor Joe Biden vant over Trump. Høyesterett avslo søksmålet på grunnlag av at Texas manglet partsstilling under artikkel 3 av USAs grunnlov til å utfordre resultate av et valg avholdt av en annen delstat.House Speaker Nancy Pelosi publiserte en pressemelding hvor hun beskrev signeringen av amicus briefet som «election subversion.» Pelosi irettesatte også Marshall og de andre medlemmene av Representantenes hus som støttet søksmålet: «The 126 Republican Members that signed onto this lawsuit brought dishonor to the House. Instead of upholding their oath to support and defend the Constitution, they chose to subvert the Constitution and undermine public trust in our sacred democratic institutions.»


== Privatliv ==
Marshall bor i Great Bend i Kansas hvor han er utøvende lege. Han og konen Laina har fire barn.Den 31. januar 2018 var Marshall passasjer på et Amtraktog som var involvert i en ulykke. Han gav førstehjelp og CPR til de skadde.Marshall er protestant.


== Valgresultater ==
Kansas' 1. kongressdistrikt 2016


== Referanser ==


== Eksterne lenker ==
(en) Roger Marshall – kategori av bilder, video eller lyd på Commons
Roger Marshall for Senate official campaign website
Senator Roger Marshall official senate website

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart